Albert system
Albert sistem se odnosi na klarinetski sistem mehanizma poklopaca i klapni, kao i prstometa za klarinet, kojeg je razvio Eugène Albert. U Velikoj Britaniji sistem je poznat kao jednostavan sistem. Albert sistem u velikoj meri je zamenjen francuskim, Bem sistemom (Boehm system).

Albert sistem još uvek koriste uglavnom klarinetisti koji sviraju istočnoevropsku i tursku narodnu muziku, kao i klarinetisti koji sviraju Klezmer i Diksieland stilove. Ovi muzičari vole Albert sistem jer on ima više otvorenih tonskih rupa bez prstenova i jednostavniji prstored, što omogućuje lakše vezivanje tonova i glisanda među tonovima.

Sistem je izvod sistema sa 13 dirki kojeg je razvio čuveni klarinetista Ivan Miler (Iwan Müller) i kao takav je u vezi sa (nešto složenijim) Eler sistemom kojeg koristi većina nemačkih i austrijskih klarinetista.

Izvori

Literatura 
 Eberst, Anton: Klarinet i klarinetisti, Forum, Novi Sad, 1963.
 Lazić, Radivoj: Učim klarinet 1 - 4, Zavod za udžbenike i nastavna sredstva, Beograd, 1998.
 Brun, Bruno: Škola za klarinet 1. i 2. sveska, Prosveta, Beograd, 1956.

Spoljašnje veze 
 Albert sistem: Džez klarinet
 Sve o klarinetu 
 Klarinetista

Klarinet